Эски мебелни таъмирлаш турлари ва тузатиб янгидай қилиш\nBosh SahifaBlogЭски мебелни таъмирлаш турлари ва тузатиб янгидай қилиш\nИнсон - бу эски одатлардан, боғлиқликдан ва янгилик исташдан ташкил топган зидиятлар тимсоли. У эски мебелнинг қулайлигига ўрганиб қолади, аммо бир вақтнинг ўзида уни қай тарзда янгилашни, янгича кўриниш ва ўзига хослик бахш этишни истайди.\nЯнги мебель харид қииш албатта яхши фикр, аммо “буюртма бўйича” ўзига хос мебель жуда қиммат туради. Нега энди “қадрдон” мебелни мустақил равишда қайта таъмирлашга уриниб кўрмаймиз? Бунинг устига буни қандай қилиб бажаришнинг жуда кўп йўллари мавжуд.\nУларнинг асосийлари билан танишиб чиқамиз...\nЕлимланган винил плёнка ёки тасма\nЮзаси силлиқ мебелнинг ташқи кўринишини янгилашнинг энг оддий йўли: шкафларнинг, комодларнинг, тумбочкаларнинг ва ҳок. Ғ юзасини елим плёнка билан елимлаш. Уни қурилиш дўконларида ва бозорларда харид қилиш мумкин.\nУ турли фактурага эга бўлади, бир хил тусдаги ва нақш туширилган. Битта камчилиги - плёнка бўртма нақшли ва эгик шаклли мебел учун тўғри келмайди.\nМорилка ва лак\nЁғочдан бўлган мебелни янгилашнинг ажойиб усули, аммо унга ишлов бериш кўп куч ва вақт талаб этади. Локнинг ёки бўёқнинг эски қатламини олиб ташлаш, силлиқлаш, тус бериш ва дарахт тузилишига урғу бериш учун аввал морилка сингдириш, шундан кейин эса лок билан қоплаш лозим.\nБўёқлар ва нақш ёки гул чизиб безаш\nЎзингизни барча фантазияларингизни амалга оширишга имкон берадиган мебель янгилашнинг энг зўр усули - бу уни бўяш. Ранг ва расмини танлаш фақатгина сизни фантазиянгиз билан чекланади. Бир хил рангга бўяшингиз ёки камалакнинг барча рангларидан фойдаланишингиз ва дурдона асар яратишингиз мумкин. Фақат силлиқланган юзани бўяш учун оддий акрил бўёқ тўғри келмаслигини ҳисобга олинг, яхшиси махсус идишдаги (баллонча) автомобиль бўёғидан фойдаланган маъқул.\nБўяшдан аввал мебель юзасини тозалаш зарур, ювиш, ёғдан тозалаш ва нотекисликларни силлиқлаш учун қумқоғоз билан ишлов бериш керак. Ёриқ ва дарз кетган жойларга махсус қоришма (шпаклёвка) суркалади, кейин эса юзанинг барча қисми грунтовка қилинади, ва фақат шундан кейин бўёқ суртилади.\nКракелюр – мебелга суньий равишда қадимий тус бериш\nКракелюрнинг иккита стандарт усули мавжуд:\nБир босқичли ёки бир даврли – бажаришда анча оддий.\nЁриқлар орасидан асоси кўриниб турган, ёрилиб кетган бўёқ қатлами каби кўринади.\nИкки босқичли ёки икки даврли - мураккаб, аммо чиройлироқ. Унинг учун иккита лак керак бўлади: кракелюрли ва шеллакли. Бундай кракелюрдан тилла қопламада ёки расмда фойдаланиш мумкин. Ёриқларнинг ингичка ўргимчак ини туфайли у кўпроқ ёрилиб кетган лакка ўхшайди.\nШунингдек ўзига хос ностандарт кракелюр қилиш мумкин:\nФацет лаки билан - уни камида 2 мм қалинликда юзага суртиш билан. Шпатель, спонж ёки қаттиқ мўйқалам билан суртган маъқул.\nТухум пўчоғи билан. Бунинг учун тозаланган ва қуритилган пўчоғни синдириб парчалаш лозим. Мебель юзаси грунтовка қилинади ва кейин унга пўчоқ ёпиштирилади. Кейинчалик, ҳоҳишга кўра - юза лак билан қопланади ёки бўёқ бўёқ билан бўялади.\nУшбу усул билан исталган юзага безак бериш мумкин. Декупаж учун сизга қуйидагилар керак бўлади: расм туширилган қоғоз салфеткалар ёки чиройли мато бўлаклари, ПВА елими, акрил бўёқ қатлами, юмшоқ идиш –товоқ ювадиган губка, мўйқалам ва қайчи керак бўлади. Бўёқ қатламини суртишдан аввал мебелнинг ишлов бериладиган юзасини ёғдан тозаланг.\nКракелюр билан декупаж қилиш\nУшбу бирикма ажойиб қадимийлик таасуротини беради.\nПатинанинг ўзига хос занг қатлами мебелга улуғвор қадимийлик таасуротини бағишлайди. Бундай натижага иккита бўёқ: асосий ва ёрдамчи ранглар ёрдамида эришиш мумкин.\nАсосий рангни юзага суртинг, тўлиқ қуришини кутасиз. Кейин қуруқ мўйқалам билан ёрдамчи рангда мебельнинг айрим эгик, қавариқ, бўртма нақш, ботиқ жойларини бўяйсиз.\nБўёқ қолдиқларини олиб ташлайсиз, бўялган жойларни эса тушь билан бўяйсиз.\nЮмшоқ мебелни қайта таъмирлаш:\nЭҳтиёткорлик билан юмшоқ мебелдан қопламасини ечиб олинг ва тиқилган нарсаларни чиқариб олинг. Унга қараб андаза олинг ва янги қопламани бичинг.\nПружинани текширинг. Агар улар ғичирласа, унда уни тортинг.\nМебелни лиқиллашини текширинг, зарур бўлса мих билан мустаҳкамланг ёки елимланг.\nТахтадан бўлган асосни лакдан тозаланг, силлиқланг ва бўянг.\nПружина устига қоп - қанор тикиладиган матони ва поролон қатламини тўшанг. Кейин тепасидан астарбоп мато бўлагини қўйинг ва уни тахта асосга степлер билан қотиринг.\nЯнги қопламани тортинг ва мих ёки скоба билан маҳкамланг.\nАгар мустақил равишда мебелни қайта таъмирлашни амалга ошириш сиз учун мураккаб бўлса, унда эски мебелни қайта таъмирлашни ўз ишининг устасига ишониб топширинг, у билан боғланиш маълумотлари эса Тўпламда бор.